เรือดำน้ำแบบ 039เอ

เรือดำน้ำแบบ 039A (ชื่อเรียกนาโต้: เรือดำน้ำชั้นหยวน) เป็นเรือดำน้ำดีเซลไฟฟ้าของกองทัพเรือสาธารณรัฐประชาชนจีน และยังเป็นเรือดำน้ำรุ่นแรกของจีนที่ติดตั้งระบบขับเคลื่อนโดยปราศจากอากาศ (AIP) 

เรือดำน้ำแบบ 039A เป็นรุ่นที่พัฒนาต่อยอดมาจากเรือดำน้ำชั้น 039 ถึงแม้ว่าจะเป็นเรือดำน้ำที่ต่อยอดมา แต่ก็พบว่า 039A มีลักษณะที่แตกต่างจาก 039 โดยแทบจะสิ้นเชิง มีเพียงไม่กี่จุดเท่านั้นที่มีลักษณะคล้ายกัน ด้วยความแตกต่างนี้ทำให้ 039A มีอีกชื่อหนึ่งอย่างไม่เป็นทางการว่า เรือดำน้ำแบบ 041

 รุ่นของ 039A 
ปัจจุบัน เรือดำน้ำแบบ 039A สามารถแบ่งออกเป็นทั้งหมด 4 รุ่น คือ
แบบ 039A: เป็นเรือดำน้ำแบบแรกของชั้นหยวน ข้อแตกต่างที่เด่นที่สุดเมื่อเปรียบเทียบกับเรือดำน้ำรุ่นก่อนหน้าอย่าง แบบ 039 ก็คือลักษณะของหอบังคับการ หอบังคับการของ 039A นั้นมีลักษณะคล้ายกับแบบ 039G แต่ตัดครีบตรงส่วนหลังหอบังคับการออกไป ซึ่งครีบนี้มีอยู่ทั้งในแบบ 039 และแบบ 039G

แบบ 039AG: เป็นแบบที่สองของชั้นหยวน นอกเหนือไปจากการปรับปรุงและพัฒนาส่วนย่อยแล้ว ข้อแตกต่างที่เด่นชัดเมื่อเปรียบเทียบกับแบบ 039A แบบแรกก็คือลักษณะของหอบังคับการที่มีลักษณะโค้งเว้ากว่าแบบเดิม และบริเวณตรงกลางของส่วนโค้งของหอบังคับการนั้นมีส่วนนูนขึ้นมาซึ่งภายในมีเซนเซอร์บางชนิดติดตั้งอยู่ ซึ่ง 039A แบบแรกนั้นไม่มี

แบบ 039B: เป็นแบบที่สามของชั้นหยวน ตัวเรือมีโครงสร้างเหมือนกับแบบก่อนหน้า 039AG ข้อแตกต่างที่เด่นที่สุดระหว่าง 039B กับ 039AG นั้นก็คือ แบบ 039B ได้รวมเอาแผงโซนาร์ด้านข้างไปติดตั้งที่ส่วนของใต้ท้องเรือแทน และด้วยการที่ตัวเรือใช้โครงสร้างแบบเดียวกับ 039AG ทำให้เชื่อกันว่า ปัจจุบันกองทัพเรือจีนได้ทำการปรับปรุงแบบ 039AG ทั้งหมดขึ้นมาเป็นแบบ 039B แล้ว

แบบ 039C: เป็นแบบที่สี่ของชั้นหยวน เปิดตัวครั้งแรกในเดือนธันวาคม 2013 มีการเปลี่ยนแปลงลักษณะตัวเรือและการออกแบบหอบังคับการใหม่  อย่างไรก็ตาม เรือดำน้ำลำใหม่ที่ปล่อยลงน้ำในเดือนเมษายน 2014 นั้นไม่มีส่วนนูนหน้าหอบังคับการที่เชื่อว่าเป็นเซนเซอร์บางชนิดที่เคยปรากฏในแบบ 039B แต่กลับมีเส้นสีขาวยาวๆสามเส้นบริเวณขอบข้างด้านบนของหอบังคับการขึ้นมาแทน ซึ่งอาจเป็นเซนเซอร์ที่ถูกออกแบบใหม่ให้กลมกลืนไปกับตัวเรือ

 รุ่นเพื่อการส่งออก 
ในงานนิทรรศการป้องกันประเทศนานาชาติ 2013 ที่สหรัฐอาหรับเอมิเรตส์ จีนได้เปิดตัวเรือดำน้ำแบบ S20 ซึ่งเป็นเรือดำน้ำฉบับลดขนาดของ 039A ผลิตด้วยวัตถุประสงค์เพื่อการส่งออก ข้อแตกต่างหลักระหว่าง S20 กับ 039A ก็คือมีการนำระบบ AIP ออกไป แต่ตัวเรือถูกออกแบบมาให้สามารถติดตั้งได้ในภายหลัง หรือจะสั่งซื้อแบบออปชั่นพร้อมการต่อเรือเลยก็ได้ ซึ่งหากลูกค้าทำการสั่งซื้อระบบ AIP เพิ่มพร้อมการต่อเรือไปเลยจะทำให้การวางเซ็นเซอร์และระบบอาวุธที่หลากหลายต่างๆตามความต้องการของลูกค้านั้นง่ายยิ่งขึ้น สำหรับการเสนอเรือดำน้ำแก่กองทัพเรือไทย ทางจีนได้เสนอเป็นรุ่นพิเศษคือแบบ S26T พร้อมระบบ AIP แบบสเตอร์ลิง ซึ่งเป็นรุ่นที่ใหญ่กว่า S20

 คุณลักษณะของเรือดำน้ำแบบ S20ความยาว           66 เมตรความกว้าง          8.0 เมตรความสูง           8.2 เมตรระวาง ณ ผิวน้ำ    1,850 ตันระวาง ขณะดำ      2,200 ตันความเร็วสูงสุด     20 นอตความเร็วปฏิบัติการ     16 นอตรอบปฏิบัติการ     60 วันลูกเรือ     40 นาย คุณลักษณะของเรือดำน้ำแบบ S26Tความยาว           79.5 เมตรความกว้าง          8.6 เมตรความสูง           9.2 เมตรระวาง ณ ผิวน้ำ    2,660 ตันระวาง ขณะดำ      n/aความเร็วสูงสุด     18 น็อตความเร็วปฏิบัติการ     n/aรอบปฏิบัติการ     n/aลูกเรือ      n/a

 ผู้แสดงความจำนงค์จัดหา 
  5 พฤษภาคม 2017 พล.ร.อ.ลือชัย รุดดิษฐ์ เสนาธิการทหารเรือ ในฐานะประธานกรรมการบริหารโครงการจัดหาเรือดำน้ำ ในฐานะผู้แทนรัฐบาลไทย ลงนามข้อตกลงจัดหาเรือดำน้ำแบบ S26T จำนวน 1 ลำ ในลักษณะรัฐบาลต่อรัฐบาลกับ Mr. Xu Ziqiu ประธานกรรมการบริษัท China Shipbuilding & Offshore International Co., Ltd. หรือ CSOC ในฐานะผู้แทนรัฐบาลสาธารณรัฐประชาชนจีน ณ อาคารรับรองรัฐบาล เตี้ยวหยูไถ่ กรุงปักกิ่ง สาธารณรัฐประชาชนจีน ด้วยวงเงิน 13,500 ล้านบาท ซึ่งในเดือนมิถุนายน 2025 ไทยได้เซ็นอนุมัติซื้อเรือดำน้ำจีนแล้ว ลำแรกมีกำหนดส่งมอบในเดือนมกราคม 2029
  เมษายน 2015 รัฐบาลอนุมัติการซื้อเรือดำน้ำแบบ S20 จำนวน 8 ลำ วงเงิน 5 พันล้านดอลล่าร์สหรัฐ ยังไม่ได้ลงนามสัญญา
  แสดงความสนใจที่จะจัดหาเรือดำน้ำแบบ S20 จำนวน 2 ลำ ยังไม่ได้ข้อสรุป

 ดูเพิ่ม 
 เรือดำน้ำชั้นกิโล (Project 877)

 อ้างอิง 

 แหล่งข้อมูลอื่น 



แบบ 039เอ
แบบ 039เอ
หมวดหมู่:เรือในสังกัดกองทัพเรือสาธารณรัฐประชาชนจีน
หมวดหมู่:เรือดำน้ำของกองทัพเรือกองทัพปลดปล่อยประชาชน
หยวน
หยวน
หมวดหมู่:เรือดำน้ำจีน
หมวดหมู่:เรือดำน้ำสาธารณรัฐประชาชนจีน
หมวดหมู่:เรือดำน้ำปากีสถาน
หมวดหมู่:เรือดำน้ำไทย